มีอาการปากแตกมาตลอดค่ะ เป็นมาหลายปีแล้ว เป็นคนชอบแกะปาก เพราะปากเป็นแผ่นทาลิปยาก เป็นคนดื่มน้ำเยอะนะคะ ทาลิปมันตลอด เคยลองปล่อยไว้ให้หลุดเองไม่แกะเลย ปากนุ่มได้วันเดียว ปากก็กลับมาเป็นแผ่นอีก ควรทำอย่างไรดีคะ
สวัสดีค่ะ ปากแห้งลอกนั้น เกิดจาก-สภาพอากาศ ปากแห้งมักเกิดขึ้นในสภาพอากาศหนาวเย็น มีลมพัดและแห้ง-การเลียริมฝีปากบ่อยๆ-ดื่มน้ำน้อย-ภาวะขาดสารอาหาร- การรับประทานอาหารหรือสัมผัสกับอาหารบางชนิด ที่ทำให้ริมฝีปากระคายเคืองหรืออักเสบ- ผื่นแพ้สัมผัสบริเวณปาก เช่นแพ้ลิปสติกหรือเครื่องสำอางที่ใช้ ทำให้ปาก แห้ง แดง ลอก คันได้- การใช้ยารักษาโรคหรืออาหารเสริมบางชนิด การใช้ยารักษาโรคหรืออาหารเสริมบางชนิดอาจทำให้บางคนปากแห้งได้ เช่น วิตามิน เอ เรตินอยด์ รักษาสิวดังนั้นในกรณีนี้อาจจะต้องหาสาเหตุที่เป็นไปได้ดังกล่าวไป และแก้ไขตามสาเหตุถ้าเป็นไปได้ อาจพบแพทย์ผิวหนังเพื่อตรวจดูว่าไม่ได้เกิดจากโรคทางผิวหนังเช่นผื่นแพ้สัมผัสการดูแลตัวเองเบื้องต้น ใช้ลิปบาล์มที่มีส่วนประกอบของปิโตรเลียม (Petroleum) และขี้ผึ้ง (Beeswax) หรือใช้ลิปสติกชนิดที่ให้ความชุ่มชื้นเป็นประจำ โดยควรใช้ยี่ห้อที่ใช้แล้วไม่แพ้ ไม่คัน ไม่ระคายเคือง ไม่ควรเลีย เม้ม หรือกัดริมฝีกปากบ่อยเกินไป เพราะน้ำลายจะทำลายความชุ่มชื้นบนริมฝีปากและยิ่งทำให้ปากแห้งลง หลีกเลี่ยงการอยู่ในที่แห้งและเย็น หลีกเลี่ยงผลิตภัณฑ์หรือสิ่งที่อาจทำให้เกิดการระคายเคือง เช่น ผลิตภัณฑ์ดูแลผิว น้ำหอม หรืออาหารบางชนิด ดื่มน้ำมากๆ